അദ്ദേഹവുമായുള്ള കൂടിക്കാഴ്ചകളില് നിന്ന് ഞാന് പഠിച്ചത് വലിയ ജീവിത പാഠങ്ങളാണ് മോഹന്ലാലിനെക്കുറിച്ച് നടി ലക്ഷ്മി മഞ്ജു മോഹന്ലാല് ഓണ്സ്ക്രീനിലും ഓഫ്സ്ക്രീനിലും തന്നെ ഒരേ പോലെ അത്ഭുതപ്പെടുത്തിയ വ്യക്തിയാണെന്ന് നടി ലക്ഷ്മി മഞ്ചു. മോഹന്ലാലിനൊമുള്ള ചിത്രങ്ങള് ഇന്സ്റ്റഗ്രാമില് പങ്കുവച്ചുകൊണ്ട് ഹൃദയസ്പര്ശിയായ ഒരു കുറിപ്പും താരം പങ്കുവച്ചിട്ടുണ്ട്. വളരെ കുറച്ചുപേര് മാത്രമേ ഓണ്സ്ക്രീനിലും ഓഫ് സ്ക്രീനിലും ഒരേ പോലെ അത്ഭുതപ്പെടുത്തിയിട്ടുള്ളു. അവരിലൊരാളാണ് ലാലേട്ടന്. അദ്ദേഹവുമായുള്ള കൂടിക്കാഴ്ചകളില് നിന്ന് ഞാന് പഠിച്ചത് വലിയ ജീവിത പാഠങ്ങളാണ്. നാല് പതിറ്റാണ്ടിലേറെയായി സിനിമയില് തുടരുന്ന ലാലേട്ടന് കാണിക്കുന്ന എളിമയും സര്ഗ്ഗാത്മകതയോടുള്ള ആവേശവും എടുത്ത് പറയേണ്ടതാണ്. രുചിയോട്, വസ്ത്രങ്ങളോട്, നിങ്ങള് കാണിക്കുന്ന പാഷന്, നിങ്ങളുടെ പാട്ടില് നിറയുന്ന മാന്ത്രികത, നിങ്ങള് തിരഞ്ഞെടുക്കുന്ന റോളുകള് എല്ലാം എനിക്ക് പ്രചോദനങ്ങളാകുന്നു. ഒരു സൂപ്പര്സ്റ്റാര് എങ്ങനെയാകണം എന്ന് നിങ്ങളോടൊപ്പം സമയം ചെലവഴിച്ച് കഴിയുമ്ബോള് കൂടുതല് മനസിലാവുന്നു. എളിമയും, കരുണയുമുള്ള ആളാവുന്നതിനൊപ്പം രസിപ്പിക്കാനും അറിയണം എന്ന് മനസിലാകുന്നു. നിങ്ങള് നിങ്ങളായി തുടരുന്നതിനും, വഴികാട്ടിയാവുന്നതിനും നന്ദി. സുഹൃത്തായി തുടരുന്നതിന് നന്ദി.എന്നാണ് നടി ഇന്സ്റ്റഗ്രാമില് കുറിച്ചിരിക്കുന്നത്.